***XIV. Kárpát-medencei Egyetemek Kupája 2024***

***III. Sakkbajnokság***

***VERSENYKIÍRÁS***

**1. Verseny**

Kárpát-medencei Egyetemek Kupája (továbbiakban: KEK) 2024 sakkbajnokság.

**2. A verseny célja**

Versenyzési lehetőség biztosítása a KEK-re nevezett játékosok számára. Kapcsolatépítés a résztvevő felsőoktatási intézmények között, a határokat átívelő magyar közösségek erősítése, a felsőoktatási hallgatók sporton keresztüli kapcsolatépítésének segítése.

**3. A verseny rendezője**

A BEAC gyakorol minden jogkört, a nevező játékosok és a KEK-en közreműködő valamennyi személy felett, melyre a jogszabályok, az MSSZ versenyszabályzat, valamint a jelen Versenykiírás felhatalmazzák.

**4. A verseny ideje és helyszíne**

2024. március 2. szombat 10 órától kb. 14 óráig

Nemzeti Közszolgálati Egyetem, 1091 Budapest Üllői út 121.

**5. A verseny résztvevői**

A KEK-re nevezett amatőr (Élő pontszám nélküli) és profi (Élő pontszámmal rendelkező) női és férfi játékosok.

*A női és a férfi játékosok együtt, de az amatőrök és a profik külön csoportban versenyeznek!*

**6. Játékra jogosultak köre**

A tornán hallgatói jogviszonnyal rendelkező egyetemisták (aktív, esti, passzív), valamint 1990. január 1. után született alumni-öregdiákok vehetnek részt

A játékosok hallgatói jogviszonyát a megfelelő iratokkal köteles igazolni, jogosulatlan szerepeltetés a csapat kizárását vonhatja maga után. A játékosoknak legkésőbb 9.30-ig meg kell jelenni a Ludovika Aréna bejáratánál található regisztrációnál, ahol rendezniük kell a nevezés költségeit, továbbá megkapják a KEK-es karszalagokat.

Magyarországi hallgatók esetében:

1) érvényes diákigazolvány 2) érvényes, hallgatói jogviszony igazolás

Határon túli hallgatók esetében:

1) érvényes diákigazolvány 2) Studkönyv – Carnet de student

Végzett hallgatók esetében:

Az egyetem által az abszolutóriumról kiadott igazolással

**7. Nevezés**

A KEK-re 2024. február 29-ig (23:59) lehet nevezni a https://kekbudapest.hu/ online felületén.

Nevezési díjak:

Előnevezés február 24-ig: 1000 ft/fő

Utána február 29-ig: 1500 ft/fő

Helyszíni nevezés nincs.

A határon túli játékosok számára a nevezési díj ingyenes.

**8. Költségek**

A szállások Budapest központjában lesznek több helyen. A szállásigénylést a nevezési lapon tudjátok megtenni. A szállás költsége: 4000 ft / fő / éj.

A játékosoknak lehetősége van biztosítás kötésére is, az EUB biztosítás esetében 700ft/fő/nap áron, ami tartalmazza a Sport Plusz csomagot is. Ezt szintén a nevezési lapon tudjátok igényelni, a feltételekről pedig a csatolt tájékoztatóban tudhattok meg többet.

**9. A verseny lebonyolítása**

Svájci rendszerben 9 fordulóval a FIDE Blitz sakk szabályai szerint. Játékidő partinként: 5 perc + 3 másodperc bónuszidő lépésenként.

A versenylebonyolítás változásának jogát a szervezők fenntartják!

**10. Helyezések eldöntése**

A szerzett játszmaegységek alapján, holtverseny eldöntésénél az egymás elleni eredmény, a Buchholz és a Berger pontszámítás rangsorol, a verseny kezdetekor kihirdetettek szerint.

**11. Díjazás**

Kategóriánként (amatőr és profi) illetve nemenként (női és férfi):

az I. helyezettek kupa, az I-III. helyezettek egyedi KEK érem díjazásban, az I-VI. helyezettek értékes tárgyjutalomban részesülnek.

**12. Egyéb rendelkezések**

a) A játékosok által a sporttelepen okozott illetve elszenvedett károkért (öltöző berendezése, ellopott tárgyak, autók megrongálása… stb.) a szervezők nem tudnak felelősséget vállalni, ezért kérjük mindenki fokozottan vigyázzon a sporttelep berendezéseire, a parkoló autókra, és saját értéktárgyaira is. Az esetleges károkozás esetén a vétkesnek meg kell térítenie az okozott kárt.

b) A játékosok kötelesek a Fair Play szellemében viselkedni a mérkőzések előtt/alatt/után is.

c) A mérkőzéseken a játékosok saját felelősségükre vesznek részt, aktuális egészségi állapotuk tudatában.

**13. Kapcsolat**

weboldal: <https://kekbudapest.hu/>

facebook oldal: facebook.com/kekbudapest

instagram: kekbudapest

a verseny lebonyolítói:

főszervező: Grimm György, a BEAC sakkszakosztályának vezetője

főszervező és versenybíró: ifj. Grimm György I. oszt. sakkbíró

szervező: Boros Nóra, ELTE sakk sportösztöndíjas